34. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 595 της 7/13 Ιουλ. 1977 (ΦΕΚ Α΄ 195) Περί καταργήσεως και συστάσεως θέσεων επί συμβάσει Ιδιωτικού δικαίου αορίστου χρόνου παρά τω Εθνικώ Μετσοβίω Πολυτεχνείω. Έχοντες υπ’ όψει: 1)Τας διατάξεις των άρθρων: α)31 (παράγραφοι 3 και 4) του Ν. Διατάγματος 3974/1959 «περί τροποποιήσεως και συμπληρώσεως των περί των Ανωτάτων Εκπαιδευτικών Ιδρυμάτων ισχυουσών διατάξεων», β)2, 3 και 5 του Ν.Δ. 216/1974 «περί συστάσεως Υπουργείου Προεδρίας Κυβερνήσεως», 2)την γνώμην της Συγκλήτου (συνεδρία 23.6.1976) του Εθνικού Μετσοβίου Πολυτεχνείου και 3)την υπ’ αριθ. 232/1977 γνωμοδότησιν του Συμβουλίου της Επικρατείας, προτάσει των Υπουργών Προεδρίας Κυβερνήσεως, Οικονομικών και Εθνικής Παιδείας και Θρησκευμάτων αποφασίζομεν: Άρθρον 1. Καταργούνται αι κάτωθι κεναί θέσεις επί συμβάσει Ιδιωτικού Δικαίου αορίστου χρόνου του Εθνικού Μετσοβίου Πολυτεχνείου: α)Μία (1) θέσις τεχνίτου-συντηρητού ανελκυστήρων, συσταθείσα δια του Ν.Δ. 3974/1959 (ΦΕΚ 188/1959 τ. Α΄). β)Πέντε (5) θέσεις συντηρητών ανελκυστήρων, συσταθείσαι δια του Π.Δ. 749/1974, ΦΕΚ 329/1974 τ. Α΄). Άρθρον 2. Συνιστώνται παρά τω αυτώ ως άνω Ιδρύματι και εις βάρος της ιδιαιτέρας αυτού περιουσίας έξ (6) θέσεις τεχνιτών ανελκυστήρων, επί συμβάσει ιδιωτικού δικαίου αορίστου χρόνου, διεπόμεναι υπό των διατάξεων των Ν.Δ. 385/1969 και 1198/1972. «Ως ειδικά τυπικά προσόντα διορισμού εις τας δια του παρόντος συνιστωμένας θέσεις ορίζονται: «Απολυτήριον δημοτικού σχολείου, εμπειρία προσηκόντως αποδεικνυομένη και άδεια ασκήσεως επαγγέλματος». Το εντός «» εδάφιον προσετέθη δια του Π.Δ. 91 της 4/17 Φεβρ. 1978 (ΦΕΚ Α΄ 19). (Αντί για τη σελ. 344,09(α) Σελ. 344,09(β) Τεύχος 694-Σελ. 87 Προσωπικό Εθνικού Μετσόβιου Πολυτεχνείου 31.Γ.ζ.30-34

[Source: greek_legal_code_raptarchis | Tokens: 1543]